News Update: สมเด็จฮุน เซน นายกฯ กัมพูชา 'ติดโควิด' พบประวัติ 'ไม่สวมหน้ากาก' ใกล้ชิดผู้นำในการประชุมสุดยอดอาเซียน ทั้งไบเดน และ พล.อ.ประยุทธ์ - FINNOMENA
สมเด็จ ฮุน เซน นายกรัฐมนตรีกัมพูชา ตรวจพบว่าติดเชื้อโควิด-19 หลังเดินทางถึงอินโดนีเซีย ส่งผลให้ต้องยกเลิกการเข้าร่วมประชุมกลุ่มประเทศเศรษฐกิจขนาดใหญ่ 20 ประเทศ (จี 20) รวมถึงการประชุมเอเปคในไทยด้วย
15 พ.ย. 2565

สมเด็จ ฮุน เซน นายกรัฐมนตรีกัมพูชา ตรวจพบว่าติดเชื้อโควิด-19 หลังเดินทางถึงอินโดนีเซีย ส่งผลให้ต้องยกเลิกการเข้าร่วมประชุมกลุ่มประเทศเศรษฐกิจขนาดใหญ่ 20 ประเทศ (จี 20) รวมถึงการประชุมเอเปคในไทยด้วย
วันนี้ (15 พ.ย.2565) สมเด็จ ฮุน เซน นายกรัฐมนตรีกัมพูชา โพสต์ข้อความในเฟซบุ๊ก ระบุว่า หลังเดินทางถึงประเทศอินโดนีเซีย พบว่าติดเชื้อโควิด-19 แต่ไม่มีอาการใด ๆ พร้อมระบุว่าก่อนหน้านี้ได้ตรวจหาเชื้อทุกวัน และไม่แน่ใจว่าติดเชื้อเมื่อไร แต่ถือว่าโชคดีที่เดินทางมาถึงเกาะบาหลีช้า จึงไม่ได้ร่วมรับประทานอาหารค่ำกับผู้นำคนอื่น ๆ
ดังนั้นเพื่อความปลอดภัยคณะผู้แทนของกัมพูชาจะเดินทางกลับประเทศในวันนี้ หมายความว่าสมเด็จ ฮุน เซน จะไม่ได้เข้าร่วมการประชุมกลุ่มประเทศเศรษฐกิจขนาดใหญ่ 20 ประเทศ (จี 20) รวมถึงการประชุมเอเปคที่ไทยเป็นเจ้าภาพด้วย
ก่อนหน้านี้สมเด็จฮุน เซน ในฐานะเจ้าภาพการประชุมสุดยอดผู้นำอาเซียนได้ใกล้ชิดกับผู้นำชาติอาเซียน 8 ประเทศ รวมถึงผู้นำชาติอื่น ๆ ที่เข้าร่วมการประชุม ได้แก่ โจ ไบเดน ประธานาธิบดีสหรัฐอเมริกา หลี่ เค่อเฉียง นายกรัฐมนตรีของจีน รวมถึงผู้นำออสเตรเลียและแคนาดา เป็นต้น ซึ่งในช่วงเวลาดังกล่าว ผู้นำกัมพูชาแทบไม่ค่อยสวมหน้ากากอนามัย
อ้างอิง: https://www.thaipbs.or.th/news/content/321510 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
นายก
ประยุทธ์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA